**Ministru kabineta noteikumu “Tiesu ekspertu specialitāšu klasifikators” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Tiesu ekspertu likuma 9. panta otro daļu, kurā noteikts deleģējums Ministru kabinetam apstiprināt tiesu ekspertu specialitāšu klasifikatoru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 15.martā stājās spēkā Tiesu ekspertu likums, kura 9. panta otro daļu, kurā noteikts deleģējums Ministru kabinetam apstiprināt tiesu ekspertu specialitāšu klasifikatoru.  Saskaņā ar minētā likuma pārejas noteikumu 2.punktu līdz Ministru kabineta noteikumu spēkā stāšanās dienai, bet ne vēlāk kā līdz 2016.gada 31.jūlijam ir spēkā Ministru kabineta 2011.gada 21.jūnija noteikumi Nr. 466 “Tiesu ekspertu specialitāšu klasifikators”, ar kuriem apstiprināts sistematizētu saraksts – tiesu ekspertu specialitāšu klasifikators (turpmāk – klasifikators), kurā tiesu ekspertu specialitātes klasificētas grupās pēc kodiem atbilstoši tiesu ekspertīžu jomai.  Ministru kabineta noteikumu projekts „Tiesu ekspertu specialitāšu klasifikators”” (turpmāk – noteikumu projekts) precizēs esošo tiesu ekspertu specialitāšu klasifikatoru, vienlaikus precizējot arī specialitāšu skaidrojumu. Noteikumu projektā tiek apvienotas šādas specialitātes:   1. Specialitāte “Transportlīdzekļa tehniskā stāvokļa izpēte” ar specialitātes kodu 03.01 un specialitāte “Sadursmes negadījuma izpēte” ar specialitātes kodu 03.02, veidojot specialitāti “Ceļu satiksmes negadījuma izpēte” ar kodu 03.02. 2. Specialitāte “Dzīvnieku matu izpēte” ar specialitātes kodu 06.02 apvienota ar specialitāti “Šķiedru materiālu un to izstrādājumu izpēte” ar specialitātes kodu 15.13, veidojot specialitāti “Šķiedru materiālu un dzīvnieku matu izpēte” ar kodu 15.13. 3. Specialitāte “Polimēru izstrādājumu izpēte” ar specialitātes kodu 15.08 un specialitāte “Krāsu materiālu un pārklājumu izpēte” ar specialitātes kodu 15.02, veidojot specialitāti “Krāsu un polimēru materiālu un pārklājumu izpēte” ar kodu 15.02.   Naudas zīmju un monētu ekspertīze ar specialitātēm “Papīra naudas zīmju izpēte” ar specialitātes kodu 19.01 un specialitāte “Monētu izpēte” ar specialitātes kodu 19.02 svītrota, jo Kriminālprocesa likumā 2016.gada 23.martā stājās spēkā grozījumi svītrojot naudas ekspertīzes no obligāto ekspertīžu saraksta, līdz ar to gadījumā, ja būs nepieciešams veikt šādas ekspertīzes, tad tās tiks veiktas “Dokumentu tehniskā izpēte” ar specialitātes kodu 09.01.ietvaros.  Specialitāte “Speciālo pašaizsardzības līdzekļu un to munīcijas ķīmiskā izpēte” ar specialitātes kodu 15.09 atzīsta par neaktuālu sakarā ar to, ka šādas ekspertīzes netiek noteiktas un veiktas, līdz ar to minētā specialitāte nav iekļauta noteikumu projektā.  Specialitāte “Ķīmiski toksikoloģiskā izpēte narkotisko, psihotropo un toksisko vielu, spirta un tā homologu un aizvietotāju izpēte” ar specialitātes kodu 24.02 tiek izņemta no sadaļas “tiesu medicīniskā ekspertīze” un pārnesta no jauna ieviestā sadaļā “Toksikoloģiskā ekspertīze” ar specialitātes kodu 16.01, jo saskaņā ar Tiesu ekspertu likuma 8.panta sesto daļu tiesu medicīnas eksperta specialitātēs ir nepieciešams ārstniecības personas sertifikāts. Taču šobrīd šīs ekspertīzes veic tiesu eksperti, kuri nav ārstniecības personas. Tiesu eksperta sertifikātu šajā specialitātē kandidāti iegūst Tiesu eksperta likumā noteiktajā vispārējā kārtībā.  Noteikumu projektā noteikts, ka tiesu ekspertu specialitātēs, kas ir savstarpēji apvienotas, tiesu ekspertu sertifikātus izsniedz tiem tiesu ekspertiem, kam līdz šī normatīvā akta spēkā stāšanās brīdim ir piešķirti sertifikāti kādā no savienotājām specialitātēm. |
| 3. | Projekta izstrādē iesaistītās institūcijas | Tieslietu ministrija un Valsts tiesu ekspertīžu birojs, Tiesu ekspertu padome |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu eksperti. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta noteikumu projekts „Tiesu ekspertu sertifikācijas un resertifikācijas kārtība”;  Ministru kabineta noteikumu projekts “Tiesu ekspertīžu iestāžu un saraksts un katras iestādes tiesu ekspertu specialitātes” |
| 2. | Atbildīgā institūcija | Tieslietu ministrija |
| 3. | Cita informācija | Nav |

*Anotācijas III. un V. sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Tieslietu ministrijas mājas lapā 2016.gada \_\_\_. aprīlī. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iestādes, kurās strādā valsts tiesu eksperti, vai privātie tiesu eksperti. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav |

Iesniedzējs:

valsts sekretārs Raivis Kronbergs

15.04.2016, 10:29

719

D. Obuka

67036833; Daina.Obuka@tm.gov.lv

M. Čentoricka

67517730, Maira.Centoricka@vteb.gov.lv